स्वाध्याय से हम शनैः-शनैः जीवन की समाधि-अवस्था को प्राप्त कर लेते हैं। कहा जाता है कि एक बार लोकमान्य तिलक का आॅपरेशन होने वाला था। जब डाॅक्टरों ने उन्हें क्लोरोफार्म सूँघाकर बेहोश करना चाहा तो उन्होंने डाॅक्टरों को यह कहते हुए मना कर दिया कि आप मुझे गीता की एक पुस्तक ला दो। मैं उसे पढ़ता रहूँगा और आप लोग आॅपरेशन कर लेना। पुस्तक लाई गई। लोकमान्य तिलक उस पुस्तक में इतने तल्लीन हो गये कि डाॅक्टरों ने पूरा-का-पूरा आॅपरेशन कर डाला और लोकमान्य तिलक जरा भी विचलित नहीं हुए। यह था स्वाध्याय का चमत्कार।